Ons kon nie vir beter vra nie. Ons was in die selfsorg-eenheid. Dit is elke dag skoongemaak, skoon handdoeke, en braai-geriewe word elke dag skoongemaak. Ligging van Mogodi Lodge is uitstekend. Binne 'n uur weerskante toe kan 'n mense vanaf Kruger tot by Pelgrims kom. Personeel baie behulpsaam met die nodige kaarte, en hulle winkel verskaf die nodige (behalwe ys, wat jy by die naaste vulstasie kan kry). Rustige atmosfeer, selfs oor Nuwejaar.
Ek was effens teleurgesteld in die feit dat ons nie 'n vallei-uitsig gehad het nie (dit was ons verwagting), maar na ons die eenheid gesien het was dit nie 'n probleem nie. Dit was 'n baie mooi eenheid, pragtige meubels, netjies skoon en definitief die geld werd. Hulle het Saterdag die kamer kom skoonmaak ek was baie verbaas aangesien dit nie genoem was met die bespreking nie. Ons sal definitief weer daarheen gaan! Dit was fantasties!
Ons het baie lekker gebly by Mogodi. Die plek is veilig en baie rustig. Die mense is vriendelik en die kamers is baie mooi.
Dit is 'n baie lekker plek met vriendelike mense. Die hele plek as geheel is baie skoon en netjies. Die kamers laat jou voel jy's op 'n wittebrood. Ek sal definitief weer daar gaan bly.
Ons het beslis uitgerus by Mogodi Lodge. Dit was rustig, stil en netjies. Ek gaan beslis weer gebruik maak van die hotelkamers in die toekoms.
Mogodi Lodge word aanbeveel. Die kamers is skoon en die hele plek het 'n oop en rustige atmosfeer. Die restaurant se diens was puik.
Ons het in 'n motelkamer gebly. Dit was baie skoon en netjies en die beddens, duvets, kussings en al die ander goed in die kamer was van goeie gehalte. Ons het die aand by hul restaurant geëet. Die kos was baie lekker en die diens was baie vriendelik en puik. Dit is 'n pragtige area waarin Mokgodi Lodge geleë is. Langs hulle is pragtige afgronde waar daar swaaie is vir die avontuurlustiges. Daar is ook trappe vir die mense wat op 'n gerieflike manier berg wil klim. Ons kan Mokgodi Lodge aan enigiemand aanbeveel.